CELEX: 62020CN0638
Language: el
Date: 2020-11-25 00:00:00
Title: Υπόθεση C-638/20: Αίτηση προδικαστικής αποφάσεως την οποία υπέβαλε το Överklagandenämnden för studiestöd (Σουηδία) στις 25 Νοεμβρίου 2020 — MCM κατά Centrala studiestödsnämnden

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/25
            
         
      Αίτηση προδικαστικής αποφάσεως την οποία υπέβαλε το Överklagandenämnden för studiestöd (Σουηδία) στις 25 Νοεμβρίου 2020 — MCM κατά Centrala studiestödsnämnden
      (Υπόθεση C-638/20)
      (2021/C 53/33)
      Γλώσσα διαδικασίας: η σουηδική
      
         Αιτούν δικαστήριο
      
      Överklagandenämnden för studiestöd
      
         Διάδικοι στην υπόθεση της κύριας δίκης
      
      
         Αιτών: MCM
      
         Καθής: Centrala studiestödsnämnden
      
         Προδικαστικό ερώτημα
      
      Μπορεί κράτος μέλος (η χώρα καταγωγής), στην περίπτωση τέκνου διακινούμενου εργαζομένου ο οποίος επιστρέφει σε αυτό, κατά παρέκκλιση από το άρθρο 45 ΣΛΕΕ και το άρθρο 7, παράγραφος 2, του κανονισμού 492/2011 (1), και λαμβανομένου υπόψη του δημοσιονομικού συμφέροντος της χώρας καταγωγής, να απαιτεί να συνδέεται το τέκνο με τη χώρα καταγωγής προκειμένου να του χορηγηθεί οικονομική ενίσχυση για σπουδές στην αλλοδαπή και δη σε άλλο κράτος μέλος της Ένωσης όπου ο γονέας του έχει προηγουμένως εργαστεί (χώρα υποδοχής), όταν
      
                  (i)
               
               
                  μετά την επιστροφή του από τη χώρα υποδοχής, ο γονέας ζει και εργάζεται στη χώρα καταγωγής επί οκτώ τουλάχιστον έτη,
               
            
                  (ii)
               
               
                  το τέκνο δεν συνόδευσε τον γονέα του στη χώρα καταγωγής αλλά παρέμεινε από της γεννήσεώς του στη χώρα υποδοχής, και
               
            
                  (iii)
               
               
                  η χώρα καταγωγής απαιτεί την ίδια προϋπόθεση περί ύπαρξης δεσμού από άλλους υπηκόους της χώρας καταγωγής οι οποίοι δεν πληρούν την προϋπόθεση περί διαμονής και αιτούνται οικονομικής ενισχύσεως για σπουδές στην αλλοδαπή εντός της Ένωσης;
               
            
         (1)  Κανονισμός (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ 2011, L 141, σ. 1).